Dionisije II Carigradski
Dionisije II (; ? - jul 1556) bio je vaseljenski patrijarh Carigrada od 1546. do smrti.

Život
Dionisije se rodio u Galati (današnjem dijelu Istanbula). Godine 1516. je imenovan za mitropolita nikomedijskog i posvećen za episkopa od strane Teolepta I.

Dionsije je od strane patrijarha Jeremije I bio određen za njegovog nasljednika, te je 17. aprila 1546. godine izabran velikim dijelom zahvaljujući javnoj podršci vjernika a protiv volje Svetog sinoda. Za vrijeme stolovanja ga se krivilo da je povisio tarifu za imenovanje (pešteš) osmanskom sultanu na 3000 écua (zlatnika) kao i za to što je, prema naređenju sultana, srušio veliki križ na krovu crkve Pamakristosa, tadašnjeg sjedišta Patrijaršija.

Mnogo značajniji događaj njegovog stolovanja se zbio kada je godine 1546. u Italiju otputovao mladi Mitrofan, mladi mitropolit cezarejski, koji će kasnije postati patrijarh Mitrofan III. Dionisije je Mitrofana poslao u Veneciju uglavnom sa zadatakom da prikuplja novac za Crkvu, ali je Mitrofan također otišao i u Rim gdje se sreo sa paom. Godine 1548. su vijesti o tome izazvale veliko nezadovoljstvo među grčkim stanovništvom Carigrada, pa je čak došlo do nereda i pokušaja ubistva Dionisija, koji se smatrao krivim kao i Mitrofan. Dionisje se našao na rubu svrgavanja, ali na kraju je zadržao mjesto patrijarha zahvaljujući podršci Sulejmana Veličanstvenog.

Dionisije je vladao do smrti. Datum njegove smrti je predmet rasprave među učenjacima, te se navode različiti datumi, kao 1554. i 1555. godine, ali se najpouzdanijim smatra jul 1556. godine, i to zahvaljujući mletačkim dokumentima. Sahranjen je u manastiru Kamariotisa na otoku Chalki.

Izvori

Carigradski patrijarsi
Episkopi Nikomedije